gu en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en gu gu en nl gu gu gu gu gu gu gu gu gu gu gu gu gu gu gu gu gu en en en en en fa en en en en en ru en en en en en en en en es en en en en ar en en en en en en
બોલરોના શાનદાર પ્રદર્શનને કારણે કલકત્તાને ૧૪ રનથી હરાવ્યું, અનેક બૅટ્સમેનો છતાં ગૌતમ ગંભીરની ટીમ ૧૬૮ રનના લક્ષ્યાંક સામે ૧૫૩ રન જ બનાવી શકી
મોહાલીમાં રમાયેલી મૅચમાં બોલરોના શાનદાર પ્રદર્શનને કારણે પંજાબે કલકત્તાને ૧૪ રનથી હરાવીને પ્લેઑફમાં પ્રવેશવાની પોતાની આશાને જીવંત રાખી હતી. પંજાબે આપેલા ૧૬૮ રનના લક્ષ્યાંકનો પીછો કરતાં કલકત્તાની ટીમ ૬ વિકેટે માત્ર ૧૫૩ રન જ કરી શકી હતી. એક સમયે કલકત્તાએ ૯ ઓવરમાં ૧ વિકેટે ૭૬ રન કર્યા હતા. ત્યાર બાદની ૧૧ ઓવરમાં પંજાબના બોલરોએ માત્ર ૭૭ રન જ આપ્યા હતા. કલકત્તાના આક્રમક બૅટ્સમૅન ક્રિસ લિને સૌથી વધુ ૮૪ રન કર્યા હતા. પંજાબના બોલરોએ સ્પિન તથા સ્લો બૉલનો સારો ઉપયોગ કર્યો હતો. આ જીતને કારણે પંજાબના ૧૨ મૅચમાં ૬ જીત અને ૬ હારને કારણે ૧૨ પૉઇન્ટ થયા છે. પ્લેઑફમાં જવા માટે એને બાકીની બન્ને મૅચ જીતવાની છે.
કૅપ્ટન ગ્લેન મૅક્સવેલે ૨૫ બૉલમાં ફટકારેલા ૪૪ રનને કારણે ગઈ કાલે પંજાબે કલકત્તા સામેની મહત્વની મૅચમાં ૬ વિકેટે ૧૬૭ રન કર્યા હતા. ટુર્નામેન્ટની સ્પર્ધામાં ટકી રહેવા માટે જરૂરી એવી આ મૅચમાં પંજાબે શરૂઆત ખરાબ કરી હતી. એણે પ્રથમ ૧૦ ઓવરમાં ત્રણ વિકેટે માત્ર ૬૩ રન કર્યા હતા. જોકે છેલ્લી ૧૦ ઓવરમાં ૧૦૪ રન કર્યા હતા. સતત વિકેટ ગુમાવવાને કારણે પંજાબ કોઈ મોટી પાર્ટનરશિપ નહોતું કરી શક્યું. ચોથી વિકેટ માટે મૅક્સવેલ અને સહા (૩૮) વચ્ચે સૌથી વધુ ૬૧ રનની પાર્ટનરશિપ થઈ હતી.
મૅક્સવેલ, સહા અને મનન વોહરા (૨૫)એ સારી શરૂઆત તો કરી, પરંતુ એને મોટી ઇનિંગ્સમાં પરિવર્તિત નહોતા કરી શક્યા. મનન વોહરાએ સુનીલ નારાયણની ઓવરમાં આક્રમક રમત બતાવવાની શરૂઆત તો કરી પરંતુ ઉમેશ યાદવે તેને ઉથપ્પાના હાથમાં કૅચ-આઉટ કરાવ્યો હતો. માર્ટિન ગપ્ટિલ (૧૨) અને શૉન માર્શ (૧૧) પણ સસ્તામાં આઉટ થયા હતા. મૅક્સવેલે શરૂઆત તો ધીમી કરી, પરંતુ ત્યાર બાદ તેણે કૉલિન ગ્રૅન્ડહોમની ઓવરમાં બે સિક્સર ફટકારી હતી. કુલદીપ યાદવના બોલમાં પણ તેણે સતત બે બૉલમાં બે સિક્સર ફટકારી હતી. જોકે આ જ ઓવરમાં ક્રિસ વૉક્સે લૉન્ગ ઑફથી દોડતાં આવીને બાઉન્ડરી પર તેનો શાનદાર કૅચ પકડ્યો હતો. મૅક્સવેલે એક ફોર અને ચાર સિક્સરની મદદથી ૨૫ બૉલમાં ૪૪ રન કર્યા હતા. વૃદ્ધિમાન સહા મોટો શૉટ ફટકારવા જતાં સ્ટમ્પિંગ થયો હતો.
IPLમાં કોણ કેટલા પાણીમાં?
ટીમ    મૅચ    જીત    હાર    અનિર્ણીત    પૉઇન્ટ    રનરેટ
મુંબઈ ઇન્ડિયન્સ    ૧૨    ૯    ૩    ૦    ૧૮    † ૦.૯૦૩
કલકત્તા નાઇટ રાઇડર્સ    ૧૩    ૮    ૫    ૦    ૧૬    † ૦.૭૨૯
રાઇઝિંગ પુણે સુપરજાયન્ટ    ૧૨    ૮    ૪    ૦    ૧૬    - ૦.૦૬૦
સનરાઇઝર્સ હૈદરાબાદ    ૧૩    ૭    ૫    ૧    ૧૫    † ૦.૫૬૫
કિંગ્સ ઇલેવન પંજાબ    ૧૨    ૬    ૬    ૦    ૧૨    † ૦.૨૮૦
ગુજરાત લાયન્સ    ૧૨    ૪    ૮    ૦    ૮    - ૦.૩૬૯
દિલ્હી ડેરડેવિલ્સ    ૧૧    ૪    ૭    ૦    ૮    - ૦.૬૬૦
રૉયલ ચૅલેન્જર્સ બૅન્ગલોર    ૧૩    ૨    ૧૦    ૧    ૫    - ૧.૪૫૪
નોંધ : દરેક ટીમ ૧૪ લીગ મૅચ રમશે.
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.